open-index/open-wikipedia-markdown huggingface dataset:
คานเย เวสต์

**เย** () มีชื่อเดิมว่า **คานเย โอมารี เวสต์** (; 8 มิถุนายน ค.ศ. 1977) เป็นนักร้องแนวแร็ป, นักแต่งเพลง, โปรดิวเซอร์และนักธุรกิจชาวอเมริกัน เป็นเจ้าของรางวัลแกรมมี่ 24 รางวัลและเป็นหนึ่งในสิบของผู้คว้ารางวัลแกรมมี่มากที่สุดติดอันดับร่วมกับ จอห์น วิลเลียม และมียอดขาย/ยอดสตีมมิ่งถึง 150 ล้านยูนิตทั่วโลก คานเยได้ออกอัลบั้มแรกชื่อชุด *The College Dropout* ซึ่งประสบความสำเร็จกับเพลงที่ชื่อว่า "Jesus Walk" อัลบั้มชุดที่ 2 ชื่อ *Late Registration* ซึ่งได้รับการยกย่องมากกว่าอัลบั้มแรกและมีเพลงที่ได้ที่ 1 บนชาร์ต Billboard 100 ที่มีชื่อว่า "Gold Digger" เขาได้ออกอัลบั้มชุดที่ 3 ที่มีชื่อชุดว่า *Graduation* ในวันที่ 11 กันยายน ค.ศ. 2007  คานเยได้ลงดีเบทอัลบั้มที่กับ 50 Cent คานเย เวสต์ยังได้เปิดค่ายเพลงเป็นของตัวเองชื่อ GOOD Music

สัญลักษณ์อย่างหนึ่งของเวสต์คือ หมีเทดดี้ ที่ปรากฏอยู่ในปกอัลบั้มทั้ง 3 ชุดของเขา รวมทั้งในซิงเกิล "Stronger" และ "Homecoming""

เวสต์ได้แต่งงานกับคิม คาร์เดเชียนเมื่อวันที่ 24 พฤษภาคม ค.ศ. 2014 ที่ Fort di Belvedere ในเมืองฟลอเรนซ์ อิตาลี และได้คลอดบุตรสาว North "Nori" West ในวันที่ 15 มิถุนายน 2014

ใน ค.ศ. 2018 เวสต์ได้ร่วมงานกับ คริสตินา อากีเลรา ในอัลบั้ม *Liberation* ถึงสองเพลง (Maria และ Accelerate ร่วมกับ ตี ดอลล่า ไซน์ และ ทูเชน) และช่วงเดือนมิถุนายนได้ปล่อยผลงานที่โปรดิวเองทั้งหมด ภายใต้โปรเจ็ก **Wyoming Sessions** ถึง 5 อัลบั้ม Pusha T ชุด เดย์โทน่า, เย ชุด เย และร่วมกับ คิด คัดดี้ ในนามและอัลบั้ม Kids See Ghost, นาส ชุด นาสิก ซึ่งเป็นชื่อจริงของนาส และ เทยานา เทย์เลอร์ ชุด *KTSE*

ตั้งแต่ ค.ศ. 2013 - ปัจจุบัน เวสต์ยังเป็นดีไซน์เนอร์ให้กับแบรนอาดิดาส ในภายนาม **ยีซี่** รองเท้าคอลเล็กชั่น สุดฮอตของเหล่าวัยรุ่นทั่วโลก รวมถึงประเทศไทย

## ผลงานเพลง

* 2004: The College Dropout
* 2005: Late Registration
* 2007: Graduation
* 2008: 808s & Heartbreak
* 2010: My Beautiful Dark Twisted Fantasy
* 2011: Watch the Throne (ร่วมกับ เจย์-ซี)
* 2013: Yeezus
* 2016: The Life of Pablo
* 2018: ye
* 2018: Kids See Ghost (ร่วมกับ คิด คัดดี้)
*2019: Jesus Is King
*2021: Donda
*2024: VULTURES 1
*2024: VULTURES 2
*2026: Bully

## อ้างอิง

## แหล่งข้อมูลอื่น
* http://www.kanyewest.com/ 

หมวดหมู่:แร็ปเปอร์อเมริกัน
หมวดหมู่:นักลงทุนชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกัน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากชิคาโก
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
สมเสร็จมลายู

**สมเสร็จมลายู** หรือ **สมเสร็จเอเชีย** () บ้างเรียก **ผสมเสร็จ** เป็นสัตว์เลี้ยงลูกด้วยนมในอันดับสัตว์กีบคี่ นับเป็นสมเสร็จชนิดที่มีขนาดใหญ่ที่สุดและเป็นชนิดเดียวที่พบในทวีปเอเชีย มีชื่อวิทยาศาสตร์ว่า *Tapirus indicus* 

## ลักษณะ
สมเสร็จมลายูเป็นสัตว์มีหน้าตาประหลาด คือ มีลักษณะของสัตว์หลายชนิดผสมอยู่ในตัวเดียวกัน มีจมูกที่ยื่นยาวออกมาคล้ายงวงของช้าง รูปร่างหน้าตาคล้ายหมูที่มีขายาว หางสั้นคล้ายหมีและมีกีบเท้าคล้ายแรด ลักษณะเด่น คือ บริเวณส่วนหัวไหล่และขาทั้งสี่ข้างมีสีดำ ส่วนกลางลำตัวเป็นสีขาว ใบหูกลม ขนปลายหูและริมฝีปากมีสีขาว มีแผ่นหนังหนาบริเวณสันก้านคอเพื่อป้องกันการโจมตีของเสือโคร่ง ที่จะตะปบกัดบริเวณก้านคอ ลูกที่เกิดใหม่จะมีลวดลายคล้ายแตงไทยและขนยาว และลายนี้จะค่อย ๆ จางลงเมื่ออายุได้ 6-8 เดือน ตัวผู้จะมีขนาดเล็กกว่าตัวเมีย โตเต็มที่ความยาวลำตัวและหัว 220-240 เซนติเมตร ความยาวหาง 5-10 เซนติเมตร ความสูงจากพื้นดินถึงหัวไหล่ 100 เซนติเมตร มีน้ำหนัก 250-300 กิโลกรัม

## แหล่งอาศัย
มีการกระจายพันธุ์อยู่ในภาคใต้ของพม่า, ภาคใต้และภาคตะวันตกของไทย, มาเลเซีย และเกาะสุมาตรา

## ถิ่นที่อยู่และแหล่งอาหาร
อาศัยและหากินอยู่ตามลำพัง มักอาศัยในป่าที่มีความชื้นสูงและอยู่ไม่ไกลจากแหล่งน้ำ เนื่องจากชอบแช่น้ำ เมื่อหลบภัยก็จะหลบไปหนีแช่ในน้ำจนกว่าแน่ใจว่าปลอดภัยแล้วจึงขึ้นมา รวมทั้งผสมพันธุ์ในน้ำด้วย มีความสามารถว่ายน้ำได้เก่ง อาหารของสมเสร็จได้แก่ ยอดไม้อ่อน, ยอดหวาย, หน่อไม้ นอกจากนี้ยังกินดินโป่งเพื่อเพิ่มแร่ธาตุให้แก่ร่างกาย ออกหากินในเวลากลางคืน มีนิสัยชอบถ่ายมูลซ้ำในที่เดิมจนเป็นกองใหญ่ มีสายตาไม่ดีนัก แต่มีระบบประสาทดมกลิ่นและฟังเสียงที่ดีมาก มักใช้จมูกที่ยาวเหมือนงวงช้างช่วยในการดมกลิ่นหาอาหาร และใช้คอที่หนาดันตัวเองเข้าพุ่มไม้ มีการเคลื่อนไหวตัวที่เงียบมาก 

ปัจจุบัน เป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พุทธศักราช 2535

## รูปภาพ

ภาพ:TapirSkelLyd2.png|โครงกระดูก
ภาพ:Dusit zoo tapir.jpg|สมเสร็จมลายูคู่แช่โคลน ที่สวนสัตว์ดุสิต
ภาพ:Princess Tapir sleeping.JPG|สมเสร็จมลายูในวัยอ่อนที่ยังลายตามลำตัวเหมือนแตงไทย


## อ้างอิง

## แหล่งข้อมูลอื่น
* ARKive - images and movies of the Asian tapir ''(Tapirus indicus)'' 
* Tapir Specialist Group - Malayan Tapir 
* National Geographic - Malayan tapir introduced by San Diego Zoo

หมวดหมู่:สมเสร็จ
หมวดหมู่:สัตว์ป่าสงวน
ห้องสมุดเนียลสัน เฮส์

**ห้องสมุดเนียลสัน เฮส์**  () จดทะเบียนขึ้นเป็นสมาคมห้องสมุด เมื่อวันที่ 25 มกราคม พ.ศ. 2412 โดยสมาชิกสมาคมสตรี (The Ladies’ Bazaar Association) ซึ่งสมาชิกเป็นสุภาพสตรีชาวต่างชาติที่อาศัยอยู่ในกรุงเทพ โดยนำรายได้จากการขายของของสมาคมสตรีนำมาจัดตั้งสมาคมห้องสมุดสตรีกรุงเทพ (The Bangkok Ladies' Library Association) ขึ้นเพื่อให้บริการแก่ชาวต่างชาติที่อาศัยอยู่ในกรุงเทพโดยมีข้อบังคับของสมาคมที่ให้การบริหารงานนั้นต้องประกอบไปด้วยกรรมการสมาคมที่เป็นสตรีจำนวนไม่เกิน 12 คน 

นายกสมาคมคนแรกซึ่งเป็นผู้ก่อตั้งก็คือซาราห์ บรัคลีย์ แบรดลีย์ (Sarah Blachley Bradley) ซึ่งเป็นภรรยาของหมอบรัดเลย์ (Dr.Dan Beech Bradley) 

ในปี พ.ศ. 2454 ได้เปลี่ยนชื่อจาก *สมาคมห้องสมุดสตรีกรุงเทพ* เป็น *สมาคมห้องสมุดกรุงเทพ* 

ส่วนชื่อปัจจุบันของห้องสมุดคือห้องสมุดเนียลสัน เฮส์ นั้นมาจากชื่อของนางเจนนี เนียลสัน  เฮส์ (Jennie Neilson Hays) ซึ่งชื่อเดิมของนางคือ เจนนีย์ เนียลสัน  เป็นชาวเดนมาร์ก  ครอบครัวได้อพยพไปอยู่อเมริกาต่อมาได้เดินทางเข้ามาเป็นมิชชั่นนารีในประเทศไทยในปี พ.ศ. 2427  และได้พบกับหมอโธมัส เฮย์เวิร์ด เฮส์ (Thomas Heyward Hays) ซึ่งเดินทางเข้ามาในประเทศไทยในปี พ.ศ. 2429 และทั้งคู่ได้แต่งงานกันในปี พ.ศ. 2430 

ต่อมานางเนียลสัน เฮส์ ได้เข้ามาทำงานให้กับสมาคมห้องสมุดตั้งแต่ปี พ.ศ. 2438 ตลอดเวลาเธออุทิศตัวและเวลาเพื่อทำกิจกรรมมากมายเพื่อให้ห้องสมุดสามารถดำเนินกิจการต่อไปได้ เธอทำงานให้กับห้องสมุดเป็นเวลาถึง 25 ปี และเธอได้เสียชีวิตด้วยโรคอหิวาตกโรคในเดือนเมษายน พ.ศ. 2463

ตั้งแต่จัดตั้งขึ้นเป็นสมาคมห้องสมุดในปี พ.ศ. 2414 เป็นต้นมาห้องสมุดไม่มีสถานที่ทำการถาวรย้ายไปตามที่ที่จะได้รับอนุเคราะห์จากสมาชิกและผู้ให้การสนับสนุนอยู่ตลอดเวลา หลังจากนางเฮส์ได้เสียชีวิตลงในปี พ.ศ. 2463 ด้วยความรักที่เธอมีต่อห้องสมุด คุณหมอเฮส์ ผู้เป็นสามีจึงได้สร้างอาคารถาวรและซื้อที่ดินริมถนนสุรวงศ์เพื่อยกให้เป็นของห้องสมุดและเป็นที่ระลึกถึงภรรยาของท่าน ดังนั้นสมาคมห้องสมุดกรุงเทพ (The Bangkok Library Association) จึงได้เปลี่ยนชื่อเป็น "ห้องสมุดเนียลสัน เฮส์" พร้อมกับอาคารใหม่ที่สร้างเสร็จเริ่มเปิดทำการในเดือนมิถุนายน พ.ศ. 2465 โดยสถานที่ตั้งนั้นอยู่ที่ เลขที่ 195 ถนนสุรวงศ์ แขวงสุริยวงศ์ เขตบางรัก กรุงเทพมหานคร  และปัจจุบันห้องสมุดก็ยังเปิดให้บริการอยู่

อาคารแห่งนี้ออกแบบโดยสถาปนิกชาวอิตาเลียนชื่อมารีโอ ตามัญโญ (Mario Tamagno) และสถาปนิกผู้ช่วยโจวันนี แกร์เรโอ (Giovanni Gerreo) ลักษณะอาคารเป็นรูปแบบนีโอคลาสสิค โดยผังอาคารเป็นรูปตัว H ทางเข้าเป็นห้องทรงกลมหลังคาทางเข้าเป็นโดม ซึ่งปัจจุบันทางเข้าเดิมได้ปิดและปรับปรุงให้ใช้เป็นห้องแสดงนิทรรศการแสดงผลงานศิลปะโดยใช้ห้องนี้ชื่อว่า Rotunda Gallery ส่วนทางเข้าย้ายไปอยู่ด้านข้างแทน

อาคารห้องสมุดเนียลสัน เฮส์ได้รับรางวัลอนุรักษ์ดีเด่น ปี 2525 ของสมาคมสถาปนิกสยามในพระบรมราชูปถัมภ์

## อ้างอิง

*

## แหล่งข้อมูลอื่น

*
*เฟซบุกอย่างเป็นทางการ
*ทวิตเตอร์อย่างเป็นทางการ
*

*

หมวดหมู่:ห้องสมุด
หมวดหมู่:ห้องสมุดในประเทศไทย

หมวดหมู่:อาคารอนุรักษ์
หมวดหมู่:โบราณสถานในเขตบางรัก
หมวดหมู่:ห้องสมุดที่ก่อตั้งในปี พ.ศ. 2465
เอ็มทีวีมูวีแอนด์ทีวีอะวอดส์

thumb|200px|โลโก้ เอ็มทีวีมูวีแอนด์ทีวีอะวอดส์ 2007
**เอ็มทีวีมูวีแอนด์ทีวีอะวอดส์** (MTV Movie & TV Awards) เป็นงานแจกรางวัลภาพยนตร์และนักแสดงที่จัดขึ้นประจำปีโดยเอ็มทีวีเริ่มจัดขึ้นครั้งแรกในปี ค.ศ. 1992 ในรายการมีการล้อเลียนภาพยนตร์โดยใช้ฟุตเทจหนังจากทางค่ายหนังและตัวแสดงที่เป็นคนดัง นักแสดง นักร้อง หรือพิธีกร

ผู้เข้าชิงรางวัลจะพิจารณาโดย Tenth Planet Productions ส่วนในภาคการผลิตโดย Joel Gallen ผู้มีส่วนคิดงานเอ็มทีวีมูวีอะวอดส์ สำหรับผู้ชนะรางวัลจะตัดสินโดยคนทั่วไปผ่านวิธีการโหวดทางเว็บไซต์

ไม่เหมือนกับงานเอ็มทีวีวิดีโอมิวสิกอะวอดส์ ที่เป็นการถ่ายทอดสด งานเอ็มทีวีมูวีอะวอดส์จะทำการบันทึกเทปก่อนการออกอากาศ แต่ในปี 2007 เอ็มทีวีได้ประกาศมาว่าจะเป็นรูปแบบการออกอากาศสดครั้งแรกในวันที่ 3 มิถุนายน ค.ศ. 2007 โดยปีนี้ซาราห์ ซิลเวอร์แมน รับหน้าที่เป็นพิธีกร โดยจัดขึ้นที่ Gibson Amphitheatre ในยูนิเวอร์แซล ซิตี้ แคลิฟอร์เนีย  โดยมีผู้ชม 20 ล้านคนในวันปฐมทัศน์

ในปี 2008 จัดที่ Gibson Amphitheatre ในยูนิเวอร์แซล ซิตี้ แคลิฟอร์เนีย วันที่ 1 มิถุนายน ค.ศ. 2008 โดยจะมี มาร์ค เบิร์นเน็ท (Mark Burnett) โปรดิวเซอร์เจ้าของผลงานทีวีโชว์ Survivor, The Apprentice, Rock Star, The Contender และ My Dad is Better Than Your Dad มารับตำแหน่งโปรดิวเซอร์สำหรับงานนี้เป็นปีที่สองของเขา 

## สาขารางวัล
* Best Movie 
* Best Male Performance 
* Best Female Performance 
* Best Breakthrough Performance Male 
* Best Breakthrough Performance Female 
* Best On-Screen Team 
* Best Villain 
* Best Comedic Performance 
* Best Song From a Movie (Best musical performance) 
* Best Kiss 
* Best Action Sequence 
* Best Fight 
* Best Frightened Performance 
* Best Summer Movie You Haven't Seen Yet 
* Best New Filmmaker 
* Best Virtual Performance (2003) 

## อ้างอิง

## แหล่งข้อมูลอื่น
* 2007 MTV Movie Awards  เว็บไซต์ mtv.com

หมวดหมู่:เอ็มทีวี
หมวดหมู่:รางวัลภาพยนตร์
หมวดหมู่:รางวัลโทรทัศน์อเมริกัน
ริธึมโซน

**ริทึม โซน** (ญี่ปุ่น: リズムゾーン, อังกฤษ **Rhythm Zone**, **RZN**) เป็นค่ายเพลงในเครือของเอเว็กซ์แทร็กซ์ ซึ่งเป็นค่ายเพลงในแนวเพลงทันสมัย ที่จำหน่ายเพลงญี่ปุ่นร่วมสมัย 

## ประวัติ
แม็กซ์ มัตสีอุระ ก่อตั้งในปี 1999 เพื่อตอบสนองความต้องการค่ายเพลงเมืองสมัยใหม่ โดนเซ็นสัญญากับ เอ็ม-โฟล เป็นศิลปินคนแรก แล้วตามด้วย เอ็กไซล์
ในปี 2000 คูมิ โคดะ ได้เซ็นสัญญากับ ริธึมโซน และเปิดตัวด้วยเพลง "Take Back"

## ศิลปินในเครือ
### ชื่อภาษาอังกฤษ (ตามลำดับตัวอักษร)
* เอซออฟสเปเดส (Ace of Spades) (2012 - )
* บัลลิสติกบอยซ์ฟรอมเอ็กไซล์ไทรบ์ (BALLISTIK BOYZ from EXILE TRIBE) (2019 - )
* ครีม (CREAM) (2013 - )
* ดรีม อามิ (Dream Ami) (2015 - )
* เอ็กไซล์ (EXILE) (2001 - )
**อัตสีชิ (ATSUSHI) (2011 - )
**โชคิจิ (SHOKICHI) (2011 - )
**ทาคาฮิโระ (TAKAHIRO) (2013 - )
* เอ็กไซล์ เดอะเซคเคิน (EXILE THE SECOND) (2012 - )
* เอ็กไซล์ไทรบ์ (EXILE TRIBE) (2012 - )
* ฟากี้ (FAKY) (2017 - )
**อากินะ (AKINA) (2020 - )
* แฟนแทสติกส์ฟรอมเอ็กไซล์ไทรบ์ (FANTASTICS from EXILE TRIBE) (2018 - )
* เจเนอเรชันส์ฟรอมเอ็กไซล์ไทรบ์ (GENERATIONS from EXILE TRIBE) (2012 - )
* แฮปปี้เนส (Happiness) (2014 - )
* ไอด้อนท์ไลก์มันเดย์. (I Don't Like Mondays.) (2019 - )
* จาโมซ่า (JAMOSA) (2010 - )
* มาร์เทอร์ (marter) (2019 - )
* เอ็ม-โฟล (1999 - )
** เวอร์บัล (VERBAL) (2011 - )
** ทาคุ ทากาฮาชิ (☆Taku Takahashi) (2014 - )
* เมย์เจ (May J.) (2009 - )
* Q'ulle (2017 - )
* เรย์เชล (Raychell) (2013 - )
* เรดไดมอนด์ด็อกซ์(RED DIAMOND DOGS) (2016 - )
* เดอะแรมเพจฟรอมเอ็กไซล์ไทรบ์ (THE RAMPAGE from EXILE TRIBE) (2017 - )
* Yup'in (2017 - )

### ชื่อภาษาญี่ปุ่น (เรียงตามตัวอักษร)
* ชินอิจิ โอซาวะ (Shinichi Osawa) (2007 - )
* คูมิ โคดะ (Koda Kumi) (2000 - )
* ซังไดเมะเจโซลบราเธอร์ส (Sandaime J SOUL BROTHERS from EXILE TRIBE) (2010 - )
**ริวจิ อิมาอิจิ (Ryuji Imaichi) (2018 - )

## ดูเพิ่ม
* เอเว็กซ์ แทร็กซ์

## แหล่งข้อมูลอื่น
* เว็บไซต์ของริทึม โซน

หมวดหมู่:ค่ายเพลงญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2542
VR ทรูปเปอร์

**วีอาร์ ทรูปเปอร์** (VR Troopers) เป็นเมทัลฮีโรฉบับอเมริกัน ออกอากาศเมื่อ 3 กันยายน พ.ศ. 2537 ถึง 21 มกราคม พ.ศ. 2539
เป็นลิขสิทธิ์ของบริษัท ซาบัน เอนเตอร์เทนเมนท์ มีจำนวนตอน 92 ตอน อเมริกาก็ขอซื้อลิขสิทธิ์ของเมทัลฮีโรของญี่ปุ่น เช่น เมทัลเดอร์ สปีลบัน และ ตำรวจอวกาศไชเดอร์

## ตัวละคร
* ryan steele (แสดงโดย brad hawkins)
* jb reese (แสดงโดย Michael Bacon)
* Kaitlin Star (แสดงโดย sarah brown)
* jeb
เป็นสุนัขของ ryan

## ศัตรู
Grimlord
แปลงร่ายโดย DR. Viktor เป็นตัวร้ายของเรื่อง สามารถไปรายงานในใต้ดิน แปลงกายเป็น Grimlord แต่ภาคซีซั่น 2 นี้ จะไปรายงานตัวที่ฐานทัพอากาศ

หมวดหมู่:เมทัลฮีโร
ร้านนายอินทร์

**ร้านนายอินทร์** เป็นร้านค้าปลีกหนังสือในเครือบริษัท อมรินทร์ คอร์เปอเรชั่นส์ จำกัด (มหาชน) โดยมุ่งหวังให้เป็นเวทีแสดงความสามารถของนักเขียน อีกทั้งเป็นแรงสนับสนุนให้เกิดงานเขียนใหม่ ๆ ที่มีคุณภาพในสังคมไทย ร้านนายอินทร์ได้จัดการประกวด **รางวัลนายอินทร์อะวอร์ด** เป็นครั้งแรกเมื่อ 12 กรกฎาคม พ.ศ. 2542 เป็นต้นมา ในปี พ.ศ. 2542 นั้น ร้านนายอินทร์ริเริ่มโครงการประกวดรางวัลนายอินทร์อะวอร์ด ด้วยการจัดประกวดต้นฉบับ ประเภทสารคดีเป็นประเภทแรก ต่อมาในปี พ.ศ. 2543 จึงเพิ่มประเภทของประกวดเป็นหนังสือภาพสำหรับเด็ก และวรรณกรรมเยาวชนด้วย กระทั่งปีพุทธศักราช 2548 จึงได้จัดประกวดประเภท เรื่องสั้น กวีนิพนธ์ และนวนิยาย รวมประเภทการประกวดจากอดีตถึงปัจจุบันคือ 6 ประเภท

**รางวัลนายอินทร์อะวอร์ด** กำหนดรับผลงานต่างๆเข้าประกวดล่วงหน้า 1 ปี มีกำหนดปิดรับผลงานภายในพฤศจิกายนของปีก่อนหน้า และประกาศผลรางวัลในเดือนมิถุนายน หรือกรกฎาคมของปีที่ประกาศรางวัล อย่างไรก็ตาม ในแต่ละปีอาจไม่มีผลงานใดที่ได้รับรางวัลยอดเยี่ยมของการประกวดประเภทนั้นเลย

## ประเภทของรางวัล
**รางวัลนายอินทร์อะวอร์ด** แบ่งประเภทของผลงานที่เข้าประกวดเป็น 6 ประเภท ดังนี้

## ดูเพิ่ม
* ซีเอ็ดยูเคชั่น
* บีทูเอส

## แหล่งข้อมูลอื่น
* ร้านนายอินทร์
* กติการางวัลนายอินทร์อะวอร์ด 

## อ้างอิง

หมวดหมู่:ร้านหนังสือ
หมวดหมู่:รางวัลวรรณกรรม
ไนน์ตีเอท ดีกรีส์

**ไนน์ตี้เอท ดีกรีส์** () เป็นวงบอยแบนด์จากอเมริกา ประกอบด้วยสมาชิก 4 คนคือ นิค ลาเช่ , ดรูว์ ลาเช่,จัสติน เจฟเฟร และ เจฟฟ์ ทิมมอนส์ เริ่มก่อตั้งวงโดย เจฟฟ์ ทิมมอนส์ในลอสแอนเจลิส แต่สมาชิกทุกคนมาจากโอไฮโอ
ไม่เหมือนกับวงบอยแบนด์วงอื่น พวกเขาได้ฟอร์มวงมาก่อนแล้วจึงได้รับเลือกจากค่ายเพลง พวกเขามียอดขายมากกว่า 10 ล้านชุด และมีซิงเกิลประสบความสำเร็จเข้าใน 40 อันดับแรกในอเมริกา 8 เพลง

เพลงฮิตพวกเขาเพลงแรกคือ  "Invisible Man" ที่ขึ้นสูงสุดอันดับ 12 ในบิลบอร์ด เพลง Top10 ของพวกเขาได้แก่เพลง *Because of You* (อันดับ 3),*The Hardest Thing* (อันดับ 5),*Give Me Just One Night (Una Noche)* (อันดับ 2) นอกจากนั้นเขายังได้ร้องร่วมกับมารายห์ แครีในเพลง *Thank God I Found You* ที่ขึ้นถึงอันดับ 1 อีกด้วย

## ประวัติ
วง **ไนน์ตี้เอท ดีกรีส์** (98 Degrees) ได้ก่อตั้งที่เมือง แคนตั้น, รัฐ โอไฮโอ้ โดยเกิดจากการชักชวนของ เจฟ ทิมมอนด์ ซึ่งเขาได้ตัดสินใจที่ลาออกจากมหาลัยเพื่อจะเป็นนักร้อง เขาเคยศึกษาจิตวิทยา ที่มหาลัย เคนท์ เตท ซึ่งอยู่ในรัฐบ้านเกิดของเขา แต่ก็ลาออกกลางคัน และเขาก็ได้วางแผนที่จะเป็นนักกีฬาฟุตบอลในทีม NFL อีกด้วย ในปี 1995 เขาได้ร้องเพลงที่โรงเรียนกบเพื่อนอีกสามคน และได้รับเสียงตอบรับดีมากจากเพื่อนๆผู้หญิงเกี่ยวกับเสียงของเขา และหลังจากวันนั้นมาไม่นานเขาก็ได้ลาออกจากโรงเรียนของเขา และมุ่งหน้าสู่เมือง ลอส แองเจิลลิส รัฐแคลิฟอร์เนีย ซึ่งเข้าได้พูดไว้เมื่อปี 2004 "มันเป็นการตัดสินใจที่รวดเร็วมาก ผมมองกลับไป แต่ผมก็ยังเด็กและโง่เขลามาก ยิ่งรู้มากยิ่งยากนาน" ต่อจากนั้นมาเขาได้เจออดีตนักเรียนของโรงเรียนการแสดงและสร้างสรรค์ซึ่งเขาได้เรียนจบจากที่นี้ "นิค ลาชเชย์" ซึ่ง ณ ขณะนั้น เขากำลังเข้าเรียนที่มหาลัยไมอามี่ เพื่อที่จะศึกษาเกี่ยวกับเวชศาสตร์การกีฬา  และหลังจากนั้น นิคก็ได้บินมาเมืองลอส เองเจิ้ลลิส หลังจากเปลี่ยนใจอย่างกะทันหัน เพื่อตัดสินใจที่จะตั้งวงบอยแบด์ขึ้นมา นิค แนะนำว่าควรจะแนะนำเพื่อนของเขาเข้าร่วมวง คือ จัสติน เจฟเฟ่ ซึ่งเป็นนักเรียนโบราณคดีจากมหาลัยแฟ่งซินซินแนทิ  ซึ่งเขาได้เคยเรียนโรงเรียนการแสดงและเคยร้องเพลงประสานเสียงที่สวนสนุก คิงส์ ไอซ์แลนด์ มาก่อน และร้องโคเวอร์วงอื่นๆ และสมาชิคคนสุดท้ายที่ได้ร่วมวงคือน้องชายของนิค ชื่อว่าดริว ซึ่งเขาได้เคยทำงานเจ้าหน้าที่ห้องฉุกเฉินมาก่อน หลังจากที่ถูกปฏิเสธชื่อวงที่พวกเขาตั้ง (เช่น Just Us, Next Issue, และ Verse Four) และวงได้ตัดสินใจใช้ชื่อ **ไนน์ตี้เอท ดีกรีส์** ตามคำแนะนำของผู้จัดการของเขา พาริส ดีจอน

## ผลงาน
* (1997) - 98 Degrees
* (1998) - 98 Degrees and Rising 
* (1999) - This Christmas 
* (2000) - Revelation 
* (2002) - The Collection 
* (2013) - 2.0

## แหล่งข้อมูลอื่น
* เว็บไซต์อย่างเป็นทางการ

หมวดหมู่:กลุ่มดนตรีป็อปสัญชาติอเมริกัน
หมวดหมู่:บอยแบนด์
หมวดหมู่:กลุ่มดนตรีที่ก่อตั้งในปี พ.ศ. 2540
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีจากลอสแอนเจลิส
สดับลมขับขาน

**สดับลมขับขาน** (, Kaze no uta o kike, อังกฤษ: Hear the Wind Sing) เป็นนิยายเรื่องแรกของฮะรุกิ มุระกะมิ นักเขียนชาวญี่ปุ่น ตีพิมพ์ครั้งแรกใน ค.ศ. 1979 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกเมื่อ ค.ศ. 2002 โดยสำนักพิมพ์แม่ไก่ขยัน

*สดับลมขับขาน* เป็นนิยายลำดับแรกใน **ไตรภาคแห่งมุสิก** (鼠三部作) ซึ่งตามมาด้วย พินบอล, 1973 (Pinball, 1973) และ แกะรอยแกะดาว ได้รับรางวัล Gunzou Literature Prize

หมวดหมู่:งานเขียนของฮารูกิ มูรากามิ
หมวดหมู่:วรรณกรรมญี่ปุ่น
สำนักงานรับรองมาตรฐานและประเมินคุณภาพการศึกษา (องค์การมหาชน)

**สำนักงานรับรองมาตรฐานและประเมินคุณภาพการศึกษา (องค์การมหาชน)** หรือ **สมศ.** () เป็นหน่วยงานที่ทำหน้าที่ประเมินคุณภาพภายนอกของสถานศึกษาทุกแห่งของประเทศไทย ทั้งในระดับการศึกษาขั้นพื้นฐาน ด้านการอาชีวศึกษา และระดับอุดมศึกษา

## ประวัติ
สำนักงานรับรองมาตรฐานและประเมินคุณภาพการศึกษา (องค์การมหาชน) จัดตั้งขึ้นตามเจตนารมณ์ของพระราชบัญญัติการศึกษาแห่งชาติ พ.ศ. 2542 หมวดที่ 6 ซึ่งกำหนดให้มีสำนักงานรับรองมาตรฐานและประเมินคุณภาพการศึกษา เพื่อทำหน้าที่พัฒนาเกณฑ์ วิธีการประเมินคุณภาพภายนอก และทำการประเมินผลจัดการศึกษาเพื่อให้มีการตรวจสอบคุณภาพของสถานศึกษา โดยให้ประเมินประเมินคุณภาพภายนอกแก่สถานศึกษาทุกแห่งอย่างน้อย 1 ครั้ง ในทุก ๆ 5 ปี จากพระราชบัญญัตินี้จึงได้มีการจัดตั้งสำนักงานรับรองมาตรฐานและประเมินคุณภาพการศึกษา ตั้งแต่นั้นมา

สมศ. จัดตั้งขึ้นตามพระราชกฤษฎีกาจัดตั้งสำนักงานรับรองมาตรฐานและประเมินคุณภาพการศึกษา (องค์การมหาชน) พ.ศ. 2543 อยู่ภายใต้การกำกับดูแลของสำนักนายกรัฐมนตรี ต่อมาในปี พ.ศ. 2561 จึงได้เปลี่ยนแปลงมาอยู่ภายใต้การกำกับดูแลของกระทรวงศึกษาธิการ

## อำนาจหน้าที่
พระราชกฤษฎีกาจัดตั้งสำนักงานรับรองมาตรฐานและประเมินคุณภาพการศึกษา 
(องค์การมหาชน) พ.ศ. 2543 ในมาตรา 8 กำหนดให้สำนักงานฯ มีอำนาจหน้าที่หลัก ดังนี้
# พัฒนา ระบบการประเมินคุณภาพภายนอก  กำหนดกรอบแนวทางและวิธีการประเมินคุณภาพภายนอกที่มีประสิทธิภาพ  และสอดคล้องกับระบบการประกันคุณภาพของสถานศึกษาและหน่วยงานต้นสังกัด
# พัฒนามาตรฐานและเกณฑ์สำหรับการประเมินคุณภาพภายนอก
# ให้การรับรองผู้ประเมินภายนอก
# กำกับ ดูแลและกำหนดมาตรฐานการประเมินคุณภาพภายนอกที่ดำเนินการโดยผู้ประเมินภายนอก  รวมทั้งให้การรับรองมาตรฐาน ทั้งนี้  ในกรณีจำเป็นหรือเพื่อประโยชน์ในการศึกษาวิจัยเพื่อพัฒนาระบบการประเมิน คุณภาพภายนอก สำนักงานอาจดำเนินการประเมินคุณภาพภายนอกเองก็ได้
# พัฒนา และฝึกอบรมผู้ประเมินภายนอก จัดทำหลักสูตรการฝึกอบรม  และสนับสนุนให้องค์กรเอกชน องค์กรวิชาชีพหรือวิชาการ  เข้ามามีส่วนร่วมในการฝึกอบรมผู้ประเมินภายนอกอย่างมีประสิทธิภาพ
# เสนอ รายงานการประเมินคุณภาพและมาตรฐานการศึกษาประจำปีต่อคณะรัฐมนตรี รัฐมนตรี  รัฐมนตรีว่าการกระทรวงการศึกษา ศาสนาและวัฒนธรรม และสำนักงบประมาณ  เพื่อประกอบการพิจารณาในการกำหนดนโยบายทางการศึกษา  และการจัดสรรงบประมาณเพื่อการศึกษา  รวมทั้งเผยแพร่รายงานดังกล่าวต่อหน่วยงานที่เกี่ยวข้องและสาธารณชน

## อ้างอิง

## แหล่งข้อมูลอื่น
* 

หมวดหมู่:กระทรวงศึกษาธิการ (ประเทศไทย)
รับรองมาตรฐาน
หมวดหมู่:การศึกษาในประเทศไทย
หมวดหมู่:องค์การที่ก่อตั้งในปี พ.ศ. 2543
หมวดหมู่:หน่วยงานของรัฐบาลไทยในเขตราชเทวี
กาพย์เห่เรือชมเครื่องคาวหวาน

***กาพย์เห่เรือชมเครื่องคาวหวาน*** เป็นบทพระราชนิพนธ์ในพระบาทสมเด็จพระพุทธเลิศหล้านภาลัย  แต่งเป็นกาพย์เห่ประกอบด้วยโคลงสี่สุภาพและกาพย์ยานี 11 โดยมีโคลงสี่สุภาพ 1 บท เป็นบทนำ แล้วแต่งเป็นกาพย์ยานี 11 อีกหลายบทให้มีเนื้อหาสอดคล้อง มีการจัดแบ่งหมวดหมู่ของอาหารไว้เป็น 4 หมวด ได้แก่ เห่ชมเครื่องคาว เห่ชมผลไม้ เห่ชมเครื่องหวาน เห่ครวญเข้ากับนักขัตฤกษ์

ด้านเนื้อหาสันนิษฐานว่าพระบาทสมเด็จพระพุทธเลิศหล้านภาลัยทรงพระราชนิพนธ์เพื่อชมสมเด็จพระศรีสุริเยนทราบรมราชินี ด้วยทรงมีความสามารถเป็นเลิศในการปรุงเครื่องเสวยและเพื่อใช้เป็นบทเห่เรือเสด็จประพาสส่วนพระองค์ ต่อมาพระบาทสมเด็จพระจุลจอมเกล้าเจ้าอยู่หัว ได้ใช้ *กาพย์เห่เรือชมเครื่องคาวหวาน* ในการเห่เรือของทางราชการคู่กับบทเห่เรือของเจ้าฟ้าธรรมธิเบศไชยเชษฐ์สุริยวงศ์

อาหารไทยที่ปรากฏใน *กาพย์เห่ชมเครื่องคาวหวาน* แบ่งออกเป็น 2 ประเภท คือ อาหารคาว และอาหารหวาน โดยอาหารคาวมีทั้งหมด 15 ชนิด ได้แก่ มัสมั่น ยำใหญ่ตับเหล็ก หมูแนม ก้อยกุ้ง แกงเทโพ แกงขม ข้าวหุง แกงคั่วส้มหมูป่าใส่ระกำ พล่าเนื้อ ล่าเตียง หรุ่ม รังนก แกงไตปลาแสร้งว่า และผักหวาน ส่วนอาหารหวานมีทั้งหมด 16 ชนิด ได้แก่ ข้าวเหนียวสังขยา ซ่าหริ่ม ลำเจียก มัศกอด ลุดตี่ ขนมจีบ ขนมเทียน ทองหยิบ ขนมผิง รังไร (เรไร) ทองม้วน ทองหยอด จ่ามงกุฎ บัวลอย ช่อม่วง และฝอยทอง

## อ้างอิง

หมวดหมู่:วรรณคดีประเภทกาพย์
นางนาก

***นางนาก*** เป็นภาพยนตร์ไทยแนว โรแมนติก สยองขวัญเหนือธรรมชาติ ที่ออกฉายในปี พ.ศ. 2542 กำกับโดย นนทรีย์ นิมิบุตร เขียนบทโดย วิศิษฏ์ ศาสนเที่ยง ผลิตและจัดจำหน่ายโดย ไท เอ็นเตอร์เทนเมนต์ เป็นภาพยนตร์ที่ประสบความสำเร็จทั้งในด้านการทำเงินและรางวัล ภาพยนตร์นี้มีเค้าโครงเรื่องจากแม่นาคพระโขนง

## เนื้อเรื่องย่อ
ในสมัยพระบาทสมเด็จพระจอมเกล้าเจ้าอยู่หัว เกิดสุริยุปราคาขึ้น ผู้คนแตกตื่น เหมือนกับเป็นเหตุบอกลางร้าย มาก (วินัย ไกรบุตร) ถูกเกณฑ์ไปเป็นทหารรบที่ชายแดน ปล่อยให้เมียสาวที่กำลังท้องแก่ชื่อ นาก (อินทิรา เจริญปุระ) อยู่เพียงคนเดียว นากต้องลำบากตรากตรำทำนาอยู่คนเดียวทั้ง ๆ ที่ท้องแก่ใกล้คลอด เมื่อเจ็บท้องใกล้คลอด มีลางร้ายนกแสกบินผ่านหลังคาบ้าน นากเสียชีวิตพร้อมลูกขณะคลอด แต่วิญญาณของนางยังคงไม่ไปไหน วนเวียนอยู่บริเวณบ้านและรอคอยการกลับมาของผัวรัก และเมื่อมากกลับมา ผู้คนพยายามบอกมากเกี่ยวกับเรื่องนากที่ตายไปแล้ว มากไม่เชื่อ นากเองก็อาละวาดหักคอผู้คนที่พยามยามบอกเรื่องนี้แก่มาก 

จนในที่สุดมากก็รู้ความจริง เมื่อเห็นมือของนากที่ยาวลงมาเก็บมะนาวที่ใต้ถุนบ้าน มากตกใจวิ่งหนีหลบไปหลังใบหนาด และหนีเข้าไปในโบสถ์ ซึ่งพระและเณรก็สวดมนต์และเอาสายสิญจน์คล้องให้ แต่ผีนางนากก็ยังเข้ามาอาละวาดถึงในโบสถ์ได้ เรื่องจบลงที่สมเด็จพระพุฒาจารย์โต พรหมรังสีได้ผ่านมาและได้สะกดวิญญาณนางนากให้สงบเพื่อให้ไปเกิดใหม่ และท่านได้เจาะกะโหลกศีรษะนางนากเพื่อเก็บไว้ทำปั้นเหน่งด้วย

## นักแสดง
* อินทิรา เจริญปุระ แสดงเป็น นางนาก
* วินัย ไกรบุตร แสดงเป็น มาก
* โดม สิงห์โมฬี แสดงเป็น สมเด็จพระพุฒาจารย์ (โต พฺรหฺมรํสี)

## การถ่ายทำ
*นางนาก* ส่วนหนึ่งถูกถ่ายทำขึ้นในบริเวณคลองบ้านใหม่ ซึ่งเป็นคลองที่บรรจบกับแม่น้ำบางปะกงบริเวณตลาดเก่าบ้านใหม่ร้อยปี โดยใช้พื้นที่ตั้งแต่บริเวณวัดเทพนิมิต ไปบรรจบยังท่าน้ำสำหรับเทียบเรือตลาดบ้านใหม่ และในคลองบางน้ำเปรี้ยวในฉากศาลาสำหรับยืนรอของนางนากซึ่งถูกสร้างขึ้นมา และไม่ได้รื้อถอนปล่อยไว้ใช้งานต่อ รวมไปถึงฉากในอุโบสถในช่วงท้ายของเรื่องที่มีการยืนห้อยหัวจริง ๆ ในหอฉันโบราณในวัดแห่งหนึ่งในจังหวัดนนทบุรี ปัจจุบันหอนั้นถูกรื้อถอนไปแล้ว

### เทคนิคงานสร้าง
ถ่ายทำด้วยกล้อง ARRIFLEX BL-4, 435, 535B 35mm บันทึกเสียง sync sound on location

## ความสำเร็จและคำวิจารณ์
*นางนาก* เป็นภาพยนตร์เรื่องที่สองในการกำกับของ นนทรีย์ นิมิบุตร ที่ประสบความสำเร็จมาแล้วอย่างงดงามจาก *[[2499 อันธพาลครองเมือง]]* เมื่อ 2 ปีก่อน (พ.ศ. 2540) ซึ่งในเรื่องนี้ก็ประสบความสำเร็จเช่นกัน โดยที่เนื้อเรื่องก็คือเนื้อเรื่องของแม่นาคพระโขนงที่คนไทยรู้จักกันดีอยู่แล้ว แต่ทว่า ครั้งนี้ ได้เปลี่ยนรายละเอียดต่าง ๆ ที่เคยคุ้นเคยให้สมจริงมากที่สุด เช่น เรียกชื่อแม่นาคว่า นางนาก, มีเหตุการณ์สุริยคราสเป็นฉากเปิดเรื่อง หรือ ให้นางนากยืนกลับหัวบนขื่อ ตามความเชื่อที่เล่ากันมา เป็นต้น โดยภาพยนตร์สามารถทำเงินได้กว่า 149.6 ล้านบาท ในเขตกรุงเทพมหานคร ปริมณฑล และจังหวัดเชียงใหม่ 

## ดูเพิ่ม
* แม่นาคพระโขนง

## อ้างอิง
* บทวิจารณ์จากเว็บไซต์ siamzone

## แหล่งข้อมูลอื่น
* 
*
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2542
หมวดหมู่:ภาพยนตร์ที่กำกับโดย นนทรีย์ นิมิบุตร
หมวดหมู่:ภาพยนตร์สยองขวัญไทย
หมวดหมู่:ภาพยนตร์ผี
หมวดหมู่:แม่นากพระโขนง

หมวดหมู่:ภาพยนตร์ที่มีฉากในกรุงเทพมหานคร
หมวดหมู่:ภาพยนตร์ที่ถ่ายทำในจังหวัดฉะเชิงเทรา
หมวดหมู่:ภาพยนตร์ที่ถ่ายทำในจังหวัดนนทบุรี
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี
หมวดหมู่:ภาพยนตร์ไทยที่ทำรายได้เกิน 100 ล้านบาท
เอียน วัตคินส์

**เอียน เดวิด คาร์สเลก วัตคินส์** (; 30 กรกฎาคม ค.ศ. 1977 – 11 ตุลาคม ค.ศ. 2025) เป็นอดีตนักร้องนำและเป็นสมาชิกผู้ร่วมก่อตั้งวงอัลเทอร์เนทีฟนาม ลอสท์โพรเฟ็ทส์ (Lostprophets)

## ประวัติ
เอียนเคยเป็นมือกลองของวงฮาร์ดคอร์นาม "พับบลิก ดิสทัวแบนซ์" (Public Disturbance) โดยมี ไมค์ ลิวอิส (มือกีตาร์) เป็นเพื่อนร่วมวงเดียวกัน นอกจากนี้แล้ว เขาก็ยังเคยเป็นมือกลองของวงอื่น ๆ อีกด้วย เขาเข้าเรียนในโรงเรียนฮอว์โธร์น และได้รู้จักสมาชิกคนอื่น ๆ ในวงจากในโรงเรียนนี้

หลังจากที่ได้ก่อตั้งวงลอสท์โพรเฟ็ทส์ เขาได้ทำผลงานออกมาสามอัลบั้ม คือ เดอะเฟกซาวด์ออฟโปรเกรส (thefakesoundofprogress), สตาร์ต ซัมติง (Start Something) และ ลิเบอเรชัน ทรานมิสชัน (Liberation Transmission)

ความจริงแล้วเอียนอยากเป็นมือกลองของวงมากว่าที่จะมาเป็นนักร้อง อาจจะเป็นเพราะว่า เขาเริ่มหัดเล่นกลองครั้งแรกตั้งแต่อายุ 14 ปี แต่เมื่อตอนก่อตั้งวงใหม่ ๆ ไม่มีใครเป็นนักร้องของวง เขาจึงต้องมารับหน้านี้เอง

### ถูกจำคุก
เอียนถูกจับเมื่อวันที่ 19 ธันวาคม ค.ศ. 2012 จากข้อหาละเมิดทางเพศกับเด็ก, ครอบครองรูปภาพและเผยแพร่ภาพไม่เหมาะสมของเด็ก, ครอบครองรูปภาพเปลือยของสัตว์ที่ดูรุนแรงเกินเหตุ และข้อหาข่มขืนเด็กอายุ 1 ขวบ รวม 23 คดี และถูกตัดสินจำคุก 29 ปี ในค.ศ. 2013 ล่าสุดสมาชิกที่เหลือของวง Lostprophets ได้โพสต์ยุบวงเรียบร้อยแล้ว

เอียน วัตคินส์เสียชีวิตในวันที่ 11 ตุลาคม ค.ศ. 2025 หลังถูกทำร้ายที่เรือนจำ HM Prison Wakefield เขาถูกประกาศว่าเสียชีวิตในที่เกิดเหตุหลังจากเจ้าหน้าที่เรือนจำแจ้งเหตุการณ์ดังกล่าว โดยชายสองคน อายุ 25 ปี และ 43 ปี ถูกจับกุมในข้อหาต้องสงสัยฆาตกรรม ทั้งนี้ตำรวจเวสต์ยอร์กเชียร์กำลังดำเนินการสอบสวนเหตุการณ์นี้

## อ้างอิง

## แหล่งข้อมูลอื่น
* เว็บไซต์อย่างเป็นทางการของวงลอสท์โพรเฟ็ทส์ 
* มายสเปซของวงลอสท์โพรเฟ็ทส์
* กระทู้อย่างเป็นทางการของวงลอสท์โพรเฟ็ทส์ 

อเอียน วัตคินส์
หมวดหมู่:บุคคลจากเทศมณฑลกลามอร์กัน
หมวดหมู่:ความใคร่เด็ก
งักปุ๊กคุ้ง

**งักปุ๊กคุ้ง** หรือ **เยฺว่ ปู้ฉวิน** ตามสำเนียงกลาง () เป็นตัวละครในเรื่อง กระบี่เย้ยยุทธจักร เขาเป็นปรมาจารย์ยุทธแห่งหัวซาน ซึ่งเป็นอาจารย์ของเล่งฮู้ชง โดยมีฉายาว่า กระบี่วิญญูชน มีความมักใหญ่ใฝ่สูงจนน่ากลัว และ ทำการใส่ร้ายป้ายสีเหล็งฮู้ชงเพื่อฝึกเพลงกระบี่ปราบมาร

งักปุ๊กคุ้ง แซ่งัก นามปุกคุ้ง เป็นเจ้าสำนักฮั้วซัว ผู้สืบทอดเพลงกระบี่และลมปราณเมฆม่วงแห่งสำนักฮั้วซัว หนึ่งใน 5 สำนักกระบี่แห่งบู๊ลิ้ม ภาพภายนอกเป็นผู้กล้าที่ได้ชื่อว่าเป็นจอมยุทธ์ผู้ทรงคุณธรรม เป็นเจ้าสำนักกระบี่อันเลื่องชื่อที่ได้รับการยอมรับว่าเป็นสำนักมาตรฐานของยุทธจักร จนได้รับฉายาจากบรรดาจอมยุทธ์ว่า “กระบี่วิญญูชน”

งักปุ๊กคุ้ง นอกจากจะเป็นเจ้าสำนักของยอดสำนักกระบี่แล้ว ในด้านของชาติพันธุ์ เจ้าตัวยังเชื่อมั่นด้วยว่า ต้นตระกูลงักของตนมีวีรบุรุษกู้ชาติอยู่หลายคน โดยหนึ่งในผู้ที่มีชื่อเสียงที่สุดของตระกูลงักก็คือ ‘งักฮุย (เย่ว์เฟย)’ ยอดขุนพลแห่งราชวงศ์ซ่งใต้ งักปุ๊กคุ้งเชื่อมั่นใน ‘คุณธรรม’ ของตนจนถึงกับเดินทางรอนแรมพาเหล่าศิษย์ฮั้วซัวไปเคารพสถานที่ศักดิ์สิทธิ์ของงักฮุย

สุภาพบุรุษสุดจอมปลอม **“วิญญูชนจอมปลอม”**
หมวดหมู่:ตัวละครในนิยายกำลังภายใน
อัญชลี วิวัธนชัย

**อัญชลี วิวัธนชัย** หรือที่รู้จักกันในนามปากกา **อัญชัน** (26 กันยายน พ.ศ. 2495 - ) เกิดที่ฝั่งธนบุรี กรุงเทพมหานคร  เดิมชื่อ อัญชลี สุธรรมพิทักษ์ สมรสกับ อนุสรณ์ วิวัธนชัย เมื่อ พ.ศ. 2519  ปัจจุบันใช้ชีวิตอยู่ในสหรัฐอเมริกา

## ประวัติการศึกษา
* พ.ศ. 2510 สำเร็จการศึกษาระดับมัธยมศึกษาตอนต้นจากโรงเรียนราชินีบน กรุงเทพมหานคร
* พ.ศ. 2512 สำเร็จการศึกษาระดับมัธยมศึกษาตอนปลายจากโรงเรียนเตรียมอุดมศึกษา กรุงเทพมหานคร
* พ.ศ. 2516 สำเร็จการศึกษาอักษรศาสตรบัณฑิต จากคณะอักษรศาสตร์ จุฬาลงกรณ์มหาวิทยาลัย
* พ.ศ. 2532 ปริญญาโท ซิตี้ยูนิเวอร์ซิตี้ออฟนิวยอร์ก  

## ผลงาน
* พ.ศ. 2528 เรื่องสั้นเรื่องแรก "แม่ครับ" ตีพิมพ์ลงในนิตยสารลลนาและได้รับคัดเลือกเป็นเรื่องสั้นดีเด่นประจำปีพ.ศ. 2528 (ร่วมกับเรื่องสั้นชื่อ "รถไฟสังกะสี" ของ วัฒน์ วรรลยางกูร ในปีเดียวกัน)
* พ.ศ. 2530 รวมเล่มหนังสือสารคดี "นิวยอร์ก-นิวยอร์ก" ในนามปากกา "อัญชัน สีม่วง" โดยสำนักพิมพ์ลลนา
* พ.ศ. 2532 เรื่องสั้นเรื่อง "หม้อที่ขูดไม่ออก" ได้รับคัดเลือกเป็นเรื่องสั้นดีเด่นประจำปีพ.ศ. 2531 ของนิตยสารลลนา (ร่วมกับเรื่องสั้นเรื่อง "ทางชนะ" ของชัชรินทร์ ไชยวัฒน์
* พ.ศ. 2533 รวมเรื่องสั้นชุด อัญมณีแห่งชีวิต ได้รับรางวัลซีไรต์

หมวดหมู่:นักเขียนชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:บุคคลจากโรงเรียนราชินีบน
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากเขตธนบุรี
อาเลสซันโดร เนสตา

**อาเลสซานโดร เนสตา**  (Alessandro Nesta)  เกิดเมื่อวันที่ 19 มีนาคม ค.ศ. 1976 ในกรุงโรมประเทศอิตาลี เป็นอดีตนักฟุตบอลตำแหน่งกองหลัง เคยเล่นอยู่กับเอซี มิลาน ซึ่งก่อนหน้านั้นเคยเล่นอยู่สโมสรลาซิโอ ก่อนที่จะย้ายมาอยู่กับเอซี มิลาน ในปี 2002 ด้วยค่าตัวประมาณ 30 ล้านยูโร

เนสตาเริ่มเป็นนักเตะเยาวชนฝึกหัดกับสโมสรฟุตบอลลาซิโอตั้งแต่ปี ค.ศ. 1985 ซึ่งฝึกอยู่หลายต่ำแหน่งทั้งกองหน้า กองกลาง และ กองหลังซึ่งเป็นตำแหน่งที่เล่นได้ดีที่สุด ในปี 1996 เนสตา พาทีมชาติอิตาลีชุดอายุต่ำกว่า 21 ปี คว้าแชมป์ฟุตบอลยุโรปชุดอายุต่ำกว่า 21 ปี ได้สำเร็จโดยชนะเหนือทีมชาติสเปน และได้เล่นให้กับอิตาลีชุดใหญ่ครั้งแรกพบกับมอลโดวา ในวันที่ 5 ตุลาคม ปี ค.ศ. 1996 และในปีถัดมาก็ได้แชมป์โคปาอิตาเลีย กับทีมสโมสร ลาซิโอ หลังจากได้ชัยชนะเหนือ เอซี มิลาน และประสบความสำเร็จสูงสุดในฤดูกาลปี 1999-2000 เมื่อพาทีมลาซิโอได้ดับเบิลแชมป์ คือได้ทั้ง แชมป์ลีกกัลโช่เซเรียอา และ แชมป์อิตาเลียนคัพ ช่วงที่อยู่กับสโมสรลาซิโอโดยเฉพาะเมื่อทีมลาซิโอเผชิญหน้ากับทีมโรม่า นั้นก็ได้มีการเปรียบเทียบกับทีมคู่ปรับร่วมเมืองอย่าง โรม่า ว่า ทางโรม่ามี ฟรานเชสโก ต๊อตติ กองกลางตัวเก่งซึ่งใช้เสื้อหมายเลข 10 ส่วนทาง ลาซิโอก็มี อเลสซานโดร เนสตา ปราการหลังตัวเก่งที่ใช้เสื้อหมายเลข 13 เอาไว้ต่อกรเช่นกัน และมีท่าทีว่าทั้งคู่จะเป็นสัญลักษณ์ของทีมเหมือนกับเปาโล มัลดีนี ที่อยู่กับ เอซี มิลาน มาโดยตลอด

ในปี 2002-2003 ทีมลาซิโอที่มีปัญหาทางการเงินจึงจำเป็นต้องขายนักเตะที่สำคัญ หนึ่งในนั้นก็มี เนสตา อยู่ด้วย ลาซิโอตัดสินใจขายเนสตาให้กับมิลาน หลังจากที่ เนสตาย้ายไปอยู่กับเอซี มิลาน แล้วก็มีส่วนช่วยให้ทีมประสบความสำเร็จมากขึ้น ด้วยการพาทีม เอซี มิลาน ได้แชมป์ลีกเซเรียอาในฤดกาล 2003-2004 ยูฟ่า แชมเปียนส์ลีก ยูโรเปียนซูเปอร์คัพ และ โคปาอิตาเลีย
ปัจจุบันเนสตายังคงค้าแข้งอยู่กับเอซี มิลาน และเป็นกองหลังตัวสำคัญในทีมชาติอิตาลีแต่แทบไม่มีส่วนช่วยให้ทีมชาติอิตาลีเป็นแชมป์ฟุตบอลโลก ปี ค.ศ. 2006 เนื่องจากในการแข่งขันฟุตบอลโลกครั้งนี้ เนสตา มีอาการบาดเจ็บจึงได้เป็นตัวสำรองซึ่งทดแทนโดย มาร์โค มาเตรัสซี แต่เนสตาก็มีส่วนช่วยให้ทีมชาติอิตาลีผ่านรอบคัดเลือกเข้าไปเล่นบอลโลกในรอบสุดท้ายได้

## การเล่นอาชีพ

* 1 ไม่นับรวมการเล่น เพลออฟ , บอลโคปปาอิตาเลีย , อิตาเลียนซูเปอร์คัพ
* 2 ไม่นับรวมการเล่น บอลยูฟ่าคัพ , ยูฟ่าแชมเปียนส์ลีก , ยูโรเปียนส์ ซูเปอร์คัพ

## เกียรติประวัติ
* **โคปปา อิตาเลีย: 3**
**  ลาซิโอ: 1997-1998,1999-2000
** 20px เอซี มิลาน: 2002-2003

* **อิตาเลียน ซูเปอร์คัพ: 3**
**  ลาซิโอ: 1998,2000
** 20px เอซี มิลาน: 2004

* **แชมป์กัลโช่ [[เซเรียอา]]: 2**
**  ลาซิโอ: 1999-2000
** 20px เอซี มิลาน: 2003-2004

* **[[ยูฟ่า คัพ วินเนอร์สคัพ|คัพวินเนอร์สคัพ]]: 1**
**  ลาซิโอ: 1998-1999

* **ยูโรเปียนซูเปอร์คัพ: 2**
**  ลาซิโอ: 1999
** 20px เอซี มิลาน: 2003

* **[[ยูฟ่า แชมเปียนส์ลีก|แชมเปียนส์ลีก]]: 2**
** 20px เอซี มิลาน: 2002-2003 , 2006-2007

หมวดหมู่:นักฟุตบอลชาวอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในเซเรียอา
หมวดหมู่:นักกีฬาจากโรม
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:นักฟุตบอลในโอลิมปิกฤดูร้อน 1996
หมวดหมู่:ฟีฟ่า 100
เล่งฮู้ชง

**เล่งฮู้ชง** () เป็นตัวเอกของ เรื่อง กระบี่เย้ยยุทธจักร นิยายของกิมย้ง เป็นตัวละครที่มีเอกลักษณ์อย่างยิ่ง คือ แม้เป็นคนที่อารมณ์เฮฮา แต่ในใจเขานั้นถวิลหาความสุขอันแท้จริงอย่างคำว่า ยิ้มเย้ยยุทธจักร อันหมายถึง หัวเราะความเป็นไปแห่งโลกความจริง บุคคลเช่นนี้หาได้ยากยิ่งในทุกสังคม จิตใจคนเราต้องการความยิ่งใหญ่ ชื่อเสียง เงินทอง ฯลฯ **"หากแต่มีใครที่คิดหาความสงบอันแท้จริง และ ยิ้มเย้ยยุทธจักร"**

## ประวัติ
เล่งฮู้ชง เป็นเด็กกำพร้าที่งั๊กปุ๊กคุ้งเจ้าสำนักหัวซาน เก็บมาเลี้ยงดูและสอนวรยุทธ์ให้ จึงเป็นศิษย์เอกแห่งสำนักหัวซาน หรือสำนักฮั้วซัว เล่งฮู่ชงเป็นคนฉลาด ภายนอกเป็นคนช่างพูด ชอบสนุกเฮฮา ดื่มสุรา เล่นการพนัน และพูดจาทะลึ่งตึงตัง แต่ในจิตใจเป็นคนที่ยึดถึอคุณธรรม จึงมักยื่นมือเข้าช่วยเมือเห็นผู้อื่นมีภัย ครั้งหนึ่งได้ต่อสู้กับเถียนป๋อกวงโจรบ้ากามเพื่อปกป้องแม่ชีน้อยอี้ลิ้มให้พ้นภัย จนในที่สุดได้คบเป็นสหายกับเถียนป๋อกวง เล่งฮู่ชงแอบหลงรักงักเล้งซัง (ลูกสาวคนเดียวของ งั๊กปุ๊กคุ้ง) ซึ่งเป็นศิษย์น้องที่เติบโตมาด้วยกัน ด้วยความบังเอิญขณะอยู่ที่ผาสำนึกตนได้ต่อสู้กับเถียนป๋อกวงและได้พบกับสุดยอดเพลงกระบี่สุดยอดคือเก้ากระบี่เดียวดายหรือเก้ากระบี่ต๊กโกวจากอาจารย์ปู่ฮวงเช็งเอี๊ยง หลังจากได้รับถ่ายทอดวิชา อาจารย์ปู่ได้ขอให้เล่งฮู้ชงสัญญาว่าจะไม่บอกเรื่องราวที่ได้พบกับตน และที่มาของสุดยอดเพลงกระบี่ ด้วยความเป็นคนมีคุณธรรมเล่งฮู้ชงจึงเก็บเรื่องทั้งหมดไว้เป็นความลับ ภายหลังได้ใช้วิชาเก้ากระบี่เดียวดายช่วยเหลือสำนักให้พ้นภัย แต่ไม่ยอมบอกที่มาของเพลงกระบี่จึงทำให้อาจารย์และคนอื่น ๆ ในสำนักรวมถึงงักเล้งซังเข้าใจผิด และประกอบกับความริษยาของงักปุ๊กคุ้งที่เห็นลูกศิษย์มีวรยุทธ์เหนือกว่าตัวเอง จึงถูกขับออกจากสำนัก และตัดเยื่อใยจากงักเล้งซัง หลังจากเที่ยวท่องยุทธจักรและค้นพบความจริงของยุทธภพ ที่มีแต่แก่งแย่ง ชิงดีชิงเด่น และได้พบรักกับเยิ่นอิ๋งอิ๋ง (ลูกสาวของเยิ่นหว่อสิง ประมุขพรรคตะวันจันทราคนก่อน) จึงเร้นกาย ไม่ยุ่งเกี่ยวกับยุทธภพอีก

## อ้างอิง

* 令狐冲：和普通人一样有着许多失败的隐痛 (1) (2) (3) (4) - extracts about Linghu Chong from *Rankings of Characters in Jin Yong's Works* (金庸人物排行榜) by Tan Xianmao (覃贤茂) 

## แหล่งข้อมูลอื่น
* Linghu Chong on Baidu Baike 

หมวดหมู่:ตัวละครในนิยายกำลังภายใน
มาร์ก ยูลีอาโน

**มาร์ค ยูเลียโน**  ()  เกิดเมื่อวันที่  12 สิงหาคม ค.ศ. 1973 ตำแหน่งกองหลัง เคยติดทีมชาติอิตาลีและเล่นให้กับสโมสรยูเวนตุส ปัจจุบันเล่นให้กับสโมสรเมสซิน่า

หมวดหมู่:นักฟุตบอลชาวอิตาลี
หมวดหมู่:บุคคลจากแคว้นคาลาเบรีย
หมวดหมู่:นักฟุตบอลทีมชาติอิตาลี
ลุยจี ดี บีอาโจ

**ลุยจี ดี บีอาโจ** () เกิดเมื่อวันที่ 3 มิถุนายน ค.ศ. 1971 เล่นตำแหน่งกองกลางตัวรับ ปัจจุบันเล่นอยู่กับสโมสรอัสโคลี่ในอิตาลี

## อ้างอิง

หมวดหมู่:นักฟุตบอลชาวอิตาลี
หมวดหมู่:ผู้เล่นในเซเรียอา
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:นักกีฬาจากโรม
หมวดหมู่:นักฟุตบอลทีมชาติอิตาลี
หมวดหมู่:ผู้จัดการทีมฟุตบอลทีมชาติอิตาลี
หมวดหมู่:ผู้เล่นในฟุตบอลโลก 1998
เกลาดิโอ โลเปซ

**เกลาเดียว โลเปซ**  (Claudio López)  เกิดวันที่ 17 กรกฎาคม ค.ศ. 1974 ในคอร์โดบา อาร์เจนตินา เป็นนักฟุตบอลชาวอาร์เจนตินา เล่นในตำแหน่งกองหน้า ปัจจุบันเล่นอยู่กับสโมสรโคโลราโด ราปิดส์ ในสหรัฐอเมริกา

หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:บุคคลจากกอร์โดบา (อาร์เจนตินา)
หมวดหมู่:กองหน้าฟุตบอล
หมวดหมู่:นักฟุตบอลในโอลิมปิกฤดูร้อน 1996
หมวดหมู่:ผู้เล่นสโมสรฟุตบอลบาเลนเซีย
มาร์เซโล ซาลัส

**โฆเซ มาร์เซโล ซาลัส เมลินาโอ** (; เกิด 24 ธันวาคม ค.ศ. 1974) ฉายา *เอลมาธาดอร์* (แปลว่า "นักฆ่า" จากการฉลองการทำประตูของเขา), *เอล เฟโนเมโน* และ *ชิเลโน* เป็นนักฟุตบอลชาวชิลีในตำแหน่งกองหน้า เขาได้รับการยกย่องให้เป็นหนึ่งในกองหน้าที่ดีที่สุดของชิลี และเป็นหนึ่งในนักฟุตบอลที่ดีที่สุดจากอเมริกาใต้ เขาทำผลงานได้อย่างโดดเด่นในช่วงทศวรรษ 1990 และ 2000 จากการเล่นให้แก่สโมสรอูนิเบร์ซิดัดเดชิเล, ริเบร์เปลต , ลาซีโอ และยูเวนตุส เขาเคยเป็นกัปตันของฟุตบอลทีมชาติชิลีและเป็นผู้ทำประตูสูงสุดของทีมชาติชิลีด้วยจำนวน 37 ประตู (4 ประตูในฟุตบอลโลก, 18 ประตูในฟุตบอลโลกรอบคัดเลือกและ 15 ในเกมกระชับมิตร) นอกจากนี้ เขายังทำ 8 ประตูให้แก่ทีมชาติชุดโอลิมปิก

## อ้างอิง

## แหล่งข้อมูลอื่น
* 
* International Career
* 
* 
* 
* 1st in South America Player of the Year 1997
* 7th in South America Player of the Year 1996
* 8th in the World Player of the Year Award 1997
* 14th in the World Player of the Year Award 1998
* Argentina Player of the Year 1997
* Bronze Boot Award in the World Cup 1998
* 31st in IFFHS South American Player of the Century

หมวดหมู่:นักฟุตบอลชาวชิลี
หมวดหมู่:นักฟุตบอลทีมชาติชิลี
หมวดหมู่:กองหน้าฟุตบอล
หมวดหมู่:ผู้เล่นกลุบอัตเลติโกริเบร์เปลต
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรกีฬาลัตซีโย
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในโกปาอาเมริกา 1995
หมวดหมู่:ผู้เล่นในโกปาอาเมริกา 1999
หมวดหมู่:บุคคลจากเตมูโก
จูเซปเป ปันกาโร

**จูเซปเป ปังคาโร** (Giuseppe Pancaro)  เกิดเมื่อวันที่ 26 สิงหาคม ค.ศ. 1971 ปัจจุบันเล่นอยู่กับสโมสรโตรีโนในตำแหน่งกองหลังผั่งขวา เริ่มเล่นอาชีพครั้งแรกกับสโมสรคัลยารี แล้วเคยประสบความสำเร็จในการคว้าแชมป์ลีกสูงสุดกับสโมสรลัตซีโยในฤดูกาล 1999-2000

หมวดหมู่:นักฟุตบอลชาวอิตาลี
หมวดหมู่:บุคคลจากแคว้นคาลาเบรีย
หมวดหมู่:นักฟุตบอลทีมชาติอิตาลี
โรแบร์โต มุสซี

**โรแบร์โต มุซซี**  (Roberto Muzzi)  เกิดวันที่ 21 กันยายน พ.ศ. 2514 ในกรุงโรม เป็นนักฟุตบอลตำแหน่งกองหน้าเคยเล่นอยู่หลายสโมสร ทั้ง โรม่า, ปิซ่า, กายารี, อูดิเนเซ, ลาซิโอ, โตริโน และ ปาโดวา  เขาอำลาวงการเมื่อปี 2009

  

หมวดหมู่:นักฟุตบอลชาวอิตาลี
หมวดหมู่:นักกีฬาจากโรม
หมวดหมู่:ผู้เล่นในเซเรียอา
หมวดหมู่:ผู้เล่นสมาคมกีฬาโรมา
หมวดหมู่:นักฟุตบอลในโอลิมปิกฤดูร้อน 1992
หมวดหมู่:กองหน้าฟุตบอล
โรงเรียนอัสสัมชัญอุบลราชธานี

**โรงเรียนอัสสัมชัญอุบลราชธานี** () เป็นสถาบันการศึกษาในเครือคณะภราดาเซนต์คาเบรียล ลำดับที่ 10 ภายใต้การดูแลของคณะภราดาเซนต์คาเบรียลแห่งประเทศไทย จัดการศึกษาให้แก่เด็กและเยาวชน อบรมสั่งสอนเยาวชน ให้มีความรู้เพื่อสามารถนำความรู้ไปประกอบอาชีพและเป็นบุคคลที่ดีต่อประเทศชาติ ซึ่งโรงเรียนอัสสัมชัญอุบลราชธานี เคยได้รับรางวัลสถานศึกษารางวัลพระราชทาน เมื่อปี พ.ศ. 2550

## ประวัติ
โรงเรียนอัสสัมชัญอุบลราชธานี เดิมชื่อโรงเรียนสัพพัญญูวิทยาสงเคราะห์ ในปี พ.ศ. 2508 ต่อมาพระคุณเจ้าโกลด-ฟิลิป บาเย มุขนายกมิสซังโรมันคาทอลิกอุบลราชธานี ได้มอบโรงเรียนให้คณะภราดาคณะเซนต์คาเบรียลแห่งประเทศไทย

## สถานที่ต่าง ๆ ของโรงเรียนในปัจจุบัน
* อาคารอัสสัมชัญ เป็นอาคารเรียนของนักเรียนชั้น ป.1 แผนก EBP และ IEP และมีห้องพยาบาล และห้องพักครูประถม-มัธยมปลาย
* อาคารเซราฟิน เป็นอาคารเรียนสำหรับนักเรียนมัธยมศึกษาตอนต้น ทั้งหมด มีห้องกิจการนักเรียนและห้องสมุดพระราชทาน โดยมีนามว่า "ห้องสมุดสิรินธร"
* อาคารบาเยต์ เป็นอาคารเรียนสำหรับนักเรียนแผนก EBP ป.2-ป.6 และ IEP ป.2-ป.6 มีห้องน้ำ ห้องพักครู EBP
* อาคารเซนต์แมรี่ เป็นอาคาร 2 ชั้น ชั้นล่างเป็นโรงอาหารสำหรับนักเรียนและคณะครู ชั้นบนเป็นห้องแนะแนว และหอพักหญิง
* อาคารหลุยส์ มารี เป็นอาคารแผนกอนุบาล 
* อาคารสัพพัญญู เป็นโรงยิม และอาคารเอนกประสงค์
* อาคารเซนต์คาเบรียล เป็นอาคารที่สร้างขึ้นมาใหมเพื่อรองรับนักเรียนที่มากขึ้นและเป็นห้อง LAB วิทยาศาสตร์ที่ทันสมัยกว่าเดิมและเป็นอาคารเรียนสำหรับนักเรียนมัธยมศึกษาตอนปลายทั้งหมด  
โดย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงประกอบพิธีวางศิลาฤกษ์
*อาคารมงฟอรต์ เป็นอาคารหอพักชาย และมีห้องพักครู IEP 
*อาคารเซนต์จอหน์ เป็นอาคารห้องคอมพิวเตอร์ iMac และห้องพักครูการงานอาชีพและเทคโนโลยี
*อาคารแอดมินชั่น เป็นอาคารสำนักผู้อำนวยการ

## อ้างอิง

หมวดหมู่:โรงเรียนในอำเภอเมืองอุบลราชธานี
หมวดหมู่:โรงเรียนในเครือมูลนิธิเซนต์คาเบรียล
หมวดหมู่:โรงเรียนคาทอลิกในเขตมิสซังอุบลราชธานี
หมวดหมู่:โรงเรียนเอกชนในจังหวัดอุบลราชธานี
หมวดหมู่:โรงเรียนที่ก่อตั้งในปี พ.ศ. 2500
ลิ้มเพ้งจื้อ

**ลิ้มเพ้งจือ** จากเรื่อง กระบี่เย้ยยุทธจักร นวนิยายอมตะของ กิมย้ง

เขาสูญเสียบิดามารดาจึงเข้าเป็นศิษย์ในสำนักหัวซาน นิสัยแปรเปลี่ยนเป็นคนเก็บตัวเดียวดาย ภายใต้นิสัยภายนอกที่อบอุ่นแฝงเร้นด้วยความมืดมิด และบาดแผลอันมากมาย เพื่อล้างแค้นเขาจึงฝึกฝนคัมภีร์กระบี่ปราบมารจน ของตระกูลสำเร็จ แต่คิดไม่ถึงว่าจะทำให้เขาบังเกิดความคิดครอบครองยุทธจักร ขึ้นมา ความรักและการแต่งงานระหว่างเขากับ งักเล้งซัง บุตรสาวของ งักปุกคุ้ง เป็นเพียงการเสียสละเล็กน้อย เพื่อบรรลุเป้าหมายเป็นจ้าวปกครองยุทธจักรของเขา
ฮอสพิทัลโอเอส

**ฮอสพิทัลโอเอส** (Hospital OS) คือโปรแกรมที่ใช้ในการบริหารโรงพยาบาล รองรับการทำงานทั้งในส่วนของ OPD และ IPD โดยการสนับสนุนจากชมรมข้อมูลข่าวสารทางการแพทย์และสาธารณสุขไทย มูลนิธิสาธารณสุขแห่งชาติ และสำนักงานกองทุนสนับสนุนการวิจัย (สกว.) บนหลักการโอเพนซอร์ส ซึ่งจะเป็นสาธารณสมบัติที่ทุกคนสามารถนำไปใช้ได้ นอกจากนี้โปรแกรมยังสามารถใช้งานได้กับทุกระบบปฏิบัติการบนพื้นฐาน Java และซอฟต์แวร์ที่เป็นโอเพนซอร์สอื่น ๆ ปัจจุบันมีโรงพยาบาลชุมชนกว่า 60-80 แห่งทั่วประเทศที่ติดตั้งใช้งานอยู่ ซึ่งสามารถ Download คู่มือและโปรแกรมแกรมได้ทางเว็บไซต์ Hospital-OS.com  

ปัจจุบันฮอสพิทัลโอเอสได้ออกรุ่น 3.9 แล้ว ซึ่งมีการพัฒนาจากรุ่น 3.0 ไม่เพียงแต่จะเพิ่มประสิทธิภาพเรื่องความรวดเร็วเท่านั้น แต่รุ่น 3.9 ยังเพิ่มขีดความสามารถในการทำงานส่วนต่าง ๆ ขึ้นด้วย อาทิ การเชื่อมโยงข้อมูลระหว่างสถานพยาบาล การบันทึกข้อมูลเกี่ยวกับ Primary Care Unit (PCU) ได้โดยไม่ต้องเข้ารับบริการ และการออกรายงานจากความต้องการของกระทรวงต่าง ๆ ได้
: ปี 2012  Hospital-OS  version 3.9.,  2012/11/13

นอกจากนี้ยังสามารถนำข้อมูลมาประมวลผลร่วมเพื่อการบริหาร iAnalysis) หมายถึงการนำข้อมูลมาสร้างเป็นคลังข้อมูลเพื่อแสดงผลในรูปแบบที่เหมาะสม ใช้ในการติดตาม ประเมิน และวางแผนในการพัฒนาได้อย่างเป็นระบบ เพื่อให้ฮอสพิทัลโอเอสเป็นโปรแกรมที่มีความสมบูรณ์ทั้งทางด้านการทำงานและการใช้งาน จำเป็นต้องอาศัยความร่วมมือของชุมชนซึ่งจะเป็นกำลังสำคัญให้ตัวโปรแกรมดำรงอยู่ได้อย่างยั่งยืน ทีมงานจึงมีการจัดอบรมให้กับผู้ใช้งานในเรื่องต่างๆ ของฮอสพิทัลโอเอสขึ้นมาอีกด้วย

**รางวัลที่ภาคภูมิใจ**

Hospital-OS ผ่านการประเมิน CMMI ML3.

NATIONAL INNOVATION AWARD 2010., รองชนะเลิศอันอับ 2 รางวัลนวัตกรรมแห่งชาติด้านสังคม ประจำปี 2553.,กระทรวงเทคโนโลยีสารสนเทศและการสื่อสาร.

THAILAND ICT AWARD 2010 WINNER E-Health Applications., Phuket Software Factory Co.,Ltd., กระทรวงเทคโนโลยีสารสนเทศและการสื่อสาร.

10th INTERNATIONAL APICTA Award 2010
Best of e-Health
Phuket Software Factory Co.,Ltd.
Individual Care (inCare)

THAILAND ICT AWARD 2009
WINNER E-Health Applications
HOSPITAL OS

ผลิตภัณฑ์ซอฟต์แวร์ดีเด่นแห่งชาติ
รางวัลชนะเลิศ ประจำปี 2552 
กระทรวงเทคโนโลยีสารสนเทศและการสื่อสาร

รางวัล เจ้าฟ้าไอที่ รัตนราชสุดา ครั้งที่3 
จัดโดย มูลนิธิวิจัยเทคโนโลยีสานสนเทศวันที่ 16 มิถุนายน 2551
นายแพทย์ ก้องเกียรติ เกษเพ็ชร์ 
ผู้พัฒนา"ระบบสารสนเทศ สำหรับโรงพยาบาลชุมชนขนาดไม่เกิน 100 เตียง"

THAILAND ICT AWARD 2008
winner Genaral Applications
International Medical Software Co.,Ltd.

HALL OF FRAME 2008
Open Source Technology Company Limited
Software Park Thailand

## อ้างอิง
* cmmi
* ashoka thailand 

## แหล่งข้อมูลอื่น
* Official website
* GoToKnow blog 
* Facebook FanPage

หมวดหมู่:ซอฟต์แวร์ไทย
หมวดหมู่:ซอฟต์แวร์เสรี
เอี่ยงเอี้ยง

**เอี่ยงเอี้ยง** เป็นตัวละครหลักฝ่ายหญิงในเรื่อง กระบี่เย้ยยุทธจักร เดิมนางควรเป็นหญิงสาววัยสิบหกที่เปี่ยมวาสนามีความสุข แต่เนื่องจากนางแบกรับตำแหน่ง “ธิดาเทพแห่งนิกายเทพตะวันจันทรา” นางจึงจำเป็นต้องทำตนเป็นหญิงสาวเปี่ยมประสบการณ์ชีวิต มาเผชิญหน้ากับเส้นทางยุทธจักรร้อยเล่ห์เหี้ยมโหดนี้ การคบหากับ หลิงหูชง เป็นจุดเริ่มต้นแห่งความสุขของนาง และจิตใจนางก็ต้องเผชิญกับเรื่องราวมากหลายเช่นกัน


หมวดหมู่:ตัวละครในนิยายกำลังภายใน

----
โจเซฟ ไวส์แมน

thumb|โจเซฟ ในปี ค.ศ. 1950

**โจเซฟ ไวส์แมน** () เป็นนักแสดงชาวแคนาดาคนหนึ่ง เกิดเมื่อวันที่ 15 เมษายน พ.ศ. 2461 ที่เมืองมอนทรีออล รัฐเกแบ็ก ประเทศแคนาดา - died 2009.

บทที่ทำให้เขาโด่งดังมากที่สุด เห็นจะได้แก่ บท ด็อกเตอร์ จูเลียส โน (ดร.โน) ในภาพยนตร์เจมส์บอนด์เรื่องแรก คือ พยัคฆ์ร้าย 007

## ผลงานภาพยนตร์เรื่องยาวที่โด่งดัง

## ผลงานภาพยนตร์ซีรีส์ทางโทรทัศน์ที่มี โจเซฟ ไวส์แมนร่วมแสดง (ในบางตอน)

โจเซฟ ไวส์แมน เสียชีวิตเมื่อวันที่ 19 ตุลาคม พ.ศ. 2552 ขณะอายุ 91 ปี ด้วยความชรา

หมวดหมู่:นักแสดงแคนาดา
หมวดหมู่:บุคคลจากมอนทรีออล
แป้นพิมพ์เกษมณี

**แป้นพิมพ์เกษมณี** เป็นผังแป้นพิมพ์ภาษาไทย คิดค้นโดยสุวรรณประเสริฐ เกษมณี (ออกเสียงว่า "*สุ-หฺวัน-ประ-เสิด เกด-มะ-นี*") เพื่อใช้กับเครื่องพิมพ์ดีด (ซึ่งไม่มี ฃ/ฅ) ไม่ใช่กับคอมพิวเตอร์โดยตรง โดยในตอนแรกผังแป้นพิมพ์นี้เรียกว่า "แบบมาตรฐาน" เนื่องจากเป็นผังแป้นพิมพ์แบบแรก ๆ ที่ใช้ ต่อมาผู้ร่วมงานเรียกชื่อว่า แป้นพิมพ์เกษมณี เนื่องจากสฤษดิ์ ปัตตะโชติ ได้นำเสนอผังแป้นพิมพ์แบบใหม่ ที่เรียกว่าแป้นพิมพ์ปัตตะโชติ

ปัจจุบัน สำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม พัฒนาแป้นพิมพ์เกษมณีเป็นแป้นพิมพ์ค่าเริ่มต้นของคอมพิวเตอร์

แป้นพิมพ์เกษมณีมีแป้นเหย้าอยู่ที่ ซ้าย     และขวา    

จุดแตกต่างระหว่างเครื่องพิมพ์ดีดกับคอมพิวเตอร์มีดังนี้
* เมื่อยกแคร่  แล้วกดแป้น  เครื่องพิมพ์ดีดจะได้ไม้หันอากาศพร้อมกับไม้โท (–ั้) เทียบเท่ากับการกดทีละตัว ส่วนคอมพิวเตอร์จะได้สัญลักษณ์สกุลเงินบาท (฿)
* เครื่องพิมพ์ดีดไม่มีแป้นสำหรับ ,  และ  สำหรับคอมพิวเตอร์เพิ่มเข้ามาในภายหลัง

## ดูเพิ่ม
* แป้นพิมพ์ปัตตะโชติ
* เครื่องพิมพ์ดีด
* คีย์บอร์ดคอมพิวเตอร์
* TIS 820

## อ้างอิง

## แหล่งข้อมูลอื่น
* ข้อมูลจาก Nectec 

กเษมณี
ป้แนพิมพ์เกษมณี
แป้นพิมพ์ปัตตะโชติ

thumb|right|400px|ผังแป้นพิมพ์ปัตตะโชติ

**แป้นพิมพ์ปัตตะโชติ** เป็นผังแป้นพิมพ์ภาษาไทย คิดค้นโดยสฤษดิ์ ปัตตะโชติ เนื่องจากการวิจัยของสฤษดิ์ชี้ให้เห็นว่า แป้นพิมพ์เกษมณี ซึ่งคิดค้นโดยสุวรรณประเสริฐ เกษมณี จะมีการใช้งานมือขวามากกว่ามือซ้าย และนิ้วก้อยขวาจะถูกใช้งานหนัก จึงได้ประดิษฐ์แป้นพิมพ์ปัตตะโชติขึ้น โดยเฉลี่ยให้ทั้งสองมือใช้งานเท่า ๆ กัน และให้ลำดับนิ้วที่ใช้บ่อยคือนิ้วชี้ แล้วไล่ลงไปที่นิ้วกลาง นิ้วนาง และนิ้วก้อยที่ใช้งานน้อยที่สุด

จากการวิจัยของสภาวิจัยแห่งชาติพบว่า แป้นพิมพ์ปัตตะโชติสามารถพิมพ์ได้เร็วกว่าแป้นพิมพ์เกษมณีถึง 25.8% และยังช่วยลดอาการปวดนิ้วมือจากการพิมพ์ได้ แต่แป้นพิมพ์ปัตตะโชติก็ไม่เป็นที่นิยมใช้ เนื่องจากความเคยชินในการใช้แป้นพิมพ์เกษมณีที่แพร่หลายก่อนหน้านั้นแล้ว

แป้นพิมพ์ปัตตะโชติ มีแป้นเหย้าอยู่ที่ ซ้าย     และขวา     และถึงแม้จะมีแป้นเพิ่มขึ้นอีกหนึ่งแป้น แต่แป้น  ก็ยังไม่มี เช่นเดียวกับแป้นพิมพ์เกษมณี

## ดูเพิ่ม
* แป้นพิมพ์เกษมณี
* เครื่องพิมพ์ดีด
* คีย์บอร์ดคอมพิวเตอร์

## อ้างอิง

ปัตตะโชติ
แป้นพิมพ์ปัตตะโชติ
มอก. 820

thumb|right|400px|ผังแป้นพิมพ์ TIS 820

**มอก. 820 (TIS 820) **  เป็นการกำหนดตำแหน่งอักขระไทยบนแผงแป้นพิมพ์คอมพิวเตอร์ ที่จัดวางไว้บนแผงแป้นพิมพ์ให้เป็นมาตรฐานเดียวกัน ซึ่งมีอักขระไทยครบทุกตัวอักษร ที่ผู้ใช้จำเป็นต้องใช้ในการป้อนเข้าสู่ระบบคอมพิวเตอร์ มาตรฐานนี้ถูกพัฒนามาจากแป้นพิมพ์เกษมณี โดยสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม

มอก. 820 ถูกปรับปรุงล่าสุดเป็น มอก. 820 - 2538 เมื่อปี พ.ศ. 2538

## ประวัติ
มอก. 820 เป็นการกำหนดตำแหน่งอักขระไทยบนแผงแป้นพิมพ์คอมพิวเตอร์ ซึ่งกำหนดโดย สำนักงานมาตรฐานผลิตภัณฑ์อุตสาหกรรม (สมอ.) สำหรับมาตรฐานในปัจจุบับคือ มอก. 820 - 2538

มอก. 820 ตัวแรกคือ มอก. 820 - 2531 ซึ่งมีรูปแบบเหมือนพิมพ์ดีดภาษาไทย คือ แป้นพิมพ์เกษมณี ต่อมา มีการกำหนดมาตรฐาน การใช้งานและรับข้อมูลภาษาไทย โดย Thai API Consortium (TAPIC) คือ *วทท.* ซึ่งมีการกำหนดเพิ่มเติมให้กับ มอก. 820 - 2531 เพื่อให้ปุ่มกดบางปุ่ม ใช้งานร่วมกับภาษาละตินได้ ซึ่งรวมใน มอก. 820 - 2536 ด้วย

ในปี พ.ศ. 2538 มีการปรับปรุง มอก. 820 ใหม่เป็น มอก. 820 - 2538 ซึ่งย้ายตัวอักษรบางตัวด้วย และ เพิ่มให้สามารถพิมพ์ตัวอักษรพิเศษบางตัว และมีการกำหนดมาตรฐานบางอย่างให้รองรับ *วทท 2.0*

## ดูเพิ่ม
* แป้นพิมพ์เกษมณี
* เครื่องพิมพ์ดีด
* คีย์บอร์ดคอมพิวเตอร์
* TIS-620

## แหล่งข้อมูลอื่น
* เว็บไซต์อย่างเป็นทางการของของสมอ. 
* ข้อมูลจาก Nectec  (ภาษาไทย)
* ข้อมูลจาก Nectec  (ภาษาอังกฤษ)
* ข้อมูลจากศูนย์รวมความรู้ออนไลน์

หมวดหมู่:ผังแป้นพิมพ์
หมวดหมู่:คีย์บอร์ดคอมพิวเตอร์
หมวดหมู่:มาตรฐานผลิตภัณฑ์อุตสาหกรรม
สะพานมาร์โลว์

thumbnail|250px|right|มุมมองจากโบสถ์แห่งหนึ่งที่อยู่ใกล้เคียง

**สะพานมาร์โลว์** เป็นสะพานที่ใช้เฉพาะการสัญจรท้องถิ่น เป็นทางข้ามแม่น้ำเทมส์ระหว่างเมืองมาร์โลว์ในมณฑลบัคกิงแฮมเชอร์ และหมู่บ้านบิชัม มณฑลบาร์คเชอร์ มีสะพานอยู่บริเวณนี้ตั้งแต่สมัยราชกาลสมเด็จพระเจ้าเอดเวิร์ดที่ 3 แห่งสหราชอาณาจักร สะพานมาร์โลว์ในปัจจุบันนี้เป็นสะพานแขวน ซึ่ง สถาปนาโดยคุณวิลเลียม เทียร์นีย์ คลาร์ค และสร้างขึ้นในปี พ.ศ. 2372 ถึงปี พ.ศ. 2375 และเป็นต้นแบบสำหรับสะพานเชื่อมเซเชนียในกรุงบูดาเปสต์อีกดัวย

มาร์โลว์
เทวสถานปรางค์แขก

thumb|258x258px|ปราสาทปรางค์แขก

**เทวสถานปรางค์แขก** หรือเรียกสั้น ๆ ว่า **ปรางค์แขก** เป็นโบราณสถานอยู่ในเขตตำบลท่าหิน อำเภอเมือง จังหวัดลพบุรี ถือเป็นปราสาทขอมที่เก่าแก่ที่สุดแห่งหนึ่งของจังหวัดลพบุรี ปัจจุบันตั้งอยู่บนเกาะกลางถนนบริเวณแยกถนนวิชาเยนทร์กับถนนสุระสงครามหน้าศาลแขวงลพบุรี ซึ่งมีตึกแถวรายรอบ คลาคล่ำด้วยผู้คนและยวดยาน

## ประวัติ
ในยุคปัจจุบันนักวิชาการบางท่านได้สันนิษฐานว่าปรางค์แขกถูกสร้างขึ้นราวพุทธศตวรรษที่ 15 บ้างก็ว่าสร้างตั้งแต่ช่วงพุทธศตวรรษที่ 16 มีรูปแบบสถาปัตยกรรมแบบสมัยพระเจ้าสุริยวรมันที่ 2 ที่นี่จึงเป็นปราสาทขอมที่เก่าแก่ที่สุดในจังหวัดลพบุรี และภาคกลาง

ทั้งนี้มิทราบว่าใครเป็นผู้ริเริ่มในการสร้างปรางค์แขก โดยอาจสร้างขึ้นตามพระบรมราชโองการของพระมหากษัตริย์ หรือสร้างจากการอุปถัมภ์ของผู้นำท้องถิ่น

## องค์ประกอบ
ตัวเทวสถานประกอบด้วยปราสาทอิฐ 3 องค์ เรียงตัวกันในแนวเหนือใต้หันหน้าไปทางทิศตะวันออกตามธรรมเนียมที่พบในกัมพูชา องค์กลางมีขนาดใหญ่กว่าองค์อื่น ๆ มีประตูทางเข้าเพียงประตูเดียวในแต่ละปรางค์ ส่วนอีกสามประตูเป็นประตูหลอก และไม่มีฉนวนเชื่อมดังพระปรางค์สามยอด แต่เดิมก่อด้วยอิฐไม่สอปูนและคาดว่าคงพังทลายลง ช่วงกรุงศรีอยุธยาตอนปลายในรัชสมัยสมเด็จพระนารายณ์มหาราชจึงมีการปฏิสังขรณ์ปรางค์ทั้งสามองค์ขึ้นใหม่ในรูปแบบถืออิฐสอปูนแต่ละก้อนเชื่อมด้วยยางไม้ และสร้างอาคารอีกสองหลังขึ้นเพิ่มเติม โดยอาคารแรกเป็นวิหารทางด้านหน้า ส่วนอาคารอีกหลังทางทิศใต้สร้างเป็นถังเก็บน้ำประปา และอาคารทั้งสองเป็นศิลปะไทยผสมยุโรปตามพระราชนิยม โดยประตูทางเข้ามีลักษณะโค้งแหลม ต่อมาเมื่อเทวสถานปรางค์แขกชำรุดทรุดโทรมลง กรมศิลปากรจึงเข้าไปทำการบูรณะเพิ่มเติมและเทคอนกรีตเสริมฐานราก

## อ้างอิง

## แหล่งข้อมูลอื่น
* 
* 
* 

หมวดหมู่:เทวสถาน
หมวดหมู่:โบสถ์พราหมณ์ในประเทศไทย
หมวดหมู่:สิ่งก่อสร้างในพุทธศตวรรษที่ 15
หมวดหมู่:ปราสาทขอมในจังหวัดลพบุรี
หมวดหมู่:ปราสาทหินในจังหวัดลพบุรี
หมวดหมู่:ศาสนสถานในอำเภอเมืองลพบุรี
ปูน

**ปูน** เป็นวัสดุเม็ดละเอียดของหินปูน เปลือกหอย หรือแร่ธาตุอื่น ที่มีลักษณะเป็นผง หรือฝุ่น เมื่อถูกน้ำจะมีลักษณะหนืด เหนียว สามารถปั้นได้ เมื่อแห้งจะแข็งตัวจับเป็นก้อนแข็ง โดยจะมักนำมาทำ บ้าน อาคาร ต่าง ๆ จะชอบใช้กับอิฐ เพราะหากไม่มีอิฐอาจสร้างได้ยากเพิ่มขึ้น

## ปูนประเภท ต่าง ๆ
* ปูนขาว (lime)
* ปูนซีเมนต์ (cement)
* ปูนปลาสเตอร์ (plaster)

## แหล่งข้อมูลอื่น
* http://rirs3.royin.go.th/dictionary.asp

หมวดหมู่:วัสดุ
หมวดหมู่:สถาปัตยกรรม
อิฐ

**อิฐ** เป็นวัสดุก่อสร้างยอดนิยมที่มักใช้ในการสร้างบ้าน อาคาร กำแพง เรื่องจากมีความทนทานผลิตง่ายใช้ง่าย การผลิตอิฐโดยทั่วไป จะผสม ดินเหนียว แกลบ ทราย และน้ำ นวดให้เข้ากันเป็นเนื้อเดียว กดใส่ลงในแบบพิมพ์ แล้วนำเข้าเตาเผาสำหรับอิฐพิเศษอื่น ๆ จะผสมสารหรือวัสดุเพิ่ม เช่น หินเกร็ด สำหรับอิฐประดับ เป็นต้น นอกจากนี้อิฐพิเศษบางประเภทอาจใช้กรรมวิธีการอัดเข้าแม่พิมพ์ด้วยแรงกดสูงเพื่อเพิ่มความสามารถในด้านการป้องกันความร้อน และทนความชื้นได้สูง

อิฐโปร่ง หรืออิฐกลวง เป็นวัสดุก่อที่มีส่วนผสมในการผลิต เช่นเดียวกับอิฐสามัญ แต่ภายในจะเจาะรู หรือทำช่องภายในให้กลวง เพื่อให้มีน้ำหนักเบา
thumb|กำแพงก่อด้วยอิฐมอญ
**อิฐ** เป็นวัสดุก่อสร้างพื้นฐานสำหรับการก่อสร้างอาคารทั่วไป อิฐแบบธรรมดาผลิตจากส่วนผสมของดินเหนียว ทราย แกลบ และน้ำ สำหรับอิฐพิเศษอื่น ๆ จะผสมสารหรือวัสดุพิเศษเพิ่มเพื่อการใช้งานเฉพาะด้าน

## การผลิตอิฐ
การผลิตอิฐโดยทั่วไป จะผสม ดินเหนียว แกลบ และ น้ำ นวดให้เข้ากันเป็นเนื้อเดียว กดใส่ลงในแบบพิมพ์ แล้วนำเข้าเตาเผา สำหรับอิฐพิเศษอื่น ๆ จะผสมสารหรือวัสดุเพิ่ม เช่น หินเกร็ด สำหรับอิฐประดับ เป็นต้น นอกจากนี้อิฐพิเศษบางประเภทอาจใช้กรรมวิธีการอัดเข้าแม่พิมพ์ด้วยแรงกดสูงเพื่อเพิ่มความสามารถในด้านการป้องกันความร้อน และทนทานนานนับร้อยปี

## แหล่งข้อมูลอื่น

หมวดหมู่:อิฐ
หมวดหมู่:วัสดุก่อสร้าง